text: No Comment - ЕК: За първи път президент на САЩ рискува евроатлантическите връзки
  ЕК: За първи път президент на САЩ рискува евроатлантическите връзки
  12 юни 2018 16:00
  Това се случва за първи път от 1945 г.
  За първи път от 1945 г. президент на САЩ не възприема като стратегическа цел силните евроатлантически връзки, заяви пред Европейския парламент заместник-председателят на Европейската комисия Франс Тимерманс, предаде кореспондент на БТА.
  Не ми се ще да обявя разпадането пред очите ни на изградената с много усилия международна система. Единството ни дава сила да се справяме със световните предизвикателства. Предстоящото този месец заседание на Европйския съвет е добра възможност да покажем единство, добави той.
  Тимерманс призова да не се отлагат безкрайно решенията, свързани с миграцията - една от темите на предстоящото заседание на държавните и правителствените ръководители от ЕС. Той поздрави българското председателство на Съвета на ЕС за усилията за постигане на съгласие по въпросите за предоставянето на убежище, пише Клуб Z. По неговите думи досега ЕС е запазил единството си в преговорите с Великобритания, при промяната на правилата за командироването на работници, при отпадането на роуминга.
  По нейните думи в областта на миграцията се наблюдава широко съгласие по много въпроси, включително за опазването на външните граници. Панайотова добави, че са водени интензивни преговори по време на председателството, но промените в правилата от Дъблин остават трудни. Зам.-министърът добави, че се очаква на предстоящото заседание на държавните и правителствените ръководители да бъдат обсъдени последните събития в областта на международната търговия, както и преговорите с Лондон.
  Социалистите и демократите упрекнаха италианските власти, че са показали сила за сметка на бременни жени и малки деца в случая с отказа да дапуснат до свое пристанище пореден кораб с африкански мигранти. Социалистите поздравиха властите в Испания, издали разрешение на кораба да акостира и порицаха управляващите в Австрия и Унгария заради политиката им на възпрепятстване на миграционните потоци.
  Групата на АЛДЕ се позова на данни, според които от началото на миграционната криза в Средиземно море са се издавили 10 000 души. Либералите предложиха ЕП и ЕК да заведат дело срещу Съвета на ЕС за липсата на договореност по промяната на правилата от Дъблин.
  Според групата на Зелените липсва политическа воля да се помогне на мигрантите. Според Европейската обединена левица пред крайната десница е разстлан червен килим заради развитието на въпроса с миграцията.
  Групата "Европа на народите и свободата" изрази мнение, че единственото решение е здрава ръка и призова изнудването с въпроса с човешките права да престане. Тази политическа група настоя за използването на примера от Австралия за борба с незаконната миграция и за истинска защита на външните граници на ЕС. Трябва да почерпим вдъхновение от Италия и Унгария, липсва само политическата воля, добавиха евроскептиците.